33 ຄົນ ເສຍຊີວິດ ໃນການໂຈມຕີດ້ວຍມີດ ຢູ່ສະຖານີລົດໄຟ ໃນຈີນ ( ວີດີໂອ)
ຈີນຖິ້ມໂທດການໂຈມຕີ ທີ່ສະຖານີລົດໄຟເມືອງຄຸນໝິງ ໃສ່ພວກຫົວແບ່ງແຍກດິນແດນ ຊາວມຸສລິມຫົວຮຸນແຮງຈັດ.
ຢ່າງໜ້ອຍ 33 ຄົນ ທີ່ຮວມທັງພວກເຄາະຮ້າຍ 29 ຄົນ ແລະພວກທຳການໂຈມຕີ 4 ຄົນ ເສຍຊີວິດ ແລະອີກ 130 ກວ່າຄົນໄດ້ຮັບບາດເຈັບ ຫຼັງຈາກເກີດເຫດການໂຈມຕີ ປະຊາຊົນ ດ້ວຍການເອົາມີດໄລ່ແທງ ຢູ່ໃນຈີນ ຊາຍຄົນຮ້າຍໃສ່ເຄື່ອງນຸ່ງຊຸດສີດຳ ຈຳນວນ 10 ຄົນ ທີ່ບໍ່ ຈັກວ່າແມ່ນພວກໃດ ໄດ້ເປີດສາກທຳການໂຈມຕີດັ່ງກ່າວ ຢູ່ສະຖານີລົດໄຟແຫ່ງນຶ່ງໃນເມືອງຄຸນໝິງ ທາງພາກໃຕ້ ຂອງຈີນ ໃນຄ ໍ່ າ ຄືນວັນເສົາວານນີ້ ຕຳຫຼວດກ່າວວ່າ ເຂົາເຈົ້າຍິງພວກໂຈມຕີ ຕາຍ 4 ຄົນ ແລະ ຈັບໄດ້ຄົນນຶ່ງ ແລະເວລານີ້ ກໍກຳລັງຊອກຫາພວກທຳການໂຈມຕີຄົນອື່ນໆຢູ່ ຮູບພາບ ຈາກບ່ອນເກີດເຫດ ສະແດງໃຫ້ເຫັນສົບທີ່ອາບເລືອດ ຢາຍເຕັມຢູ່ໃນພື້ນທີ່ ພວກທີ່ເຫັນເຫດການກ່າວວ່າ ຄົນຮ້າຍພາກັນແລ່ນເຂົ້າໄປໃນສະຖານີລົດໄຟ ແລ້ວກໍ ເລີ້ມເອົາມີດ ໄລ່ແທງຜູ້ຄົນໂລດ ບໍ່ມີຜູ້ໃດອ້າງເອົາຄວາມຮັບຜິດຊອບໃນການໂຈມຕີນີ້ເທື່ອ ແລະຍັງບໍ່ຮູ້ຈັກສາເຫດ ເຊັ່ນກັນ ຜ່ານມາ ຈີນໄດ້ຖິ້ມໂທດການໂຈມຕີດັ່ງກ່າວ ໃສ່ພວກທີ່ຕົນເອີ້ນວ່າ ພວກຢາກແບ່ງແຍກດິນແດນຊາວມຸສລິມຫົວຮຸນແຮງຈັດ ຈາກແຂວງຊິນຈຽງ ທີ່ຢູ່ທາງພາກຕາເວັນຕົກສຸດຂອງຈີນນັ້ນ